 Horay ayeynu usoo xusnay in waxyaabihii sheekha ku dhaliyey inuu hawshan culus isu taago ay ka mid ahayd cilmiga oo yaraaday, jahliga oo faafay, dadka oo waxa ay ku dhaqmayaan xujo diini ah aan u raadin ee wixii ay arkaan dadka oo samaynaya iyaguna iska sameeya; Sheekhu inuu arintan meesha ka saaro ayaa ka mid ahaa waxa uu ku baaqayey, isaga oo lahaa diinta halaga qaato ilaheeda asalka ah: kitaabka iyo sunnada, dhaqankii saxaabadana halagu dhego, sidoo kale sheekhu waxaa uu ku baaqayey in cilmiga adduunyada wixii ummadda waxtar u leh la barto si horumar loo gaaro. 